Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5353

4. Elfogadási tevékenységek 4.1 Elfogadás 4.1.1 A járató meghatározott légiüzemeltetés végrehajtásához való felkészültségének ellenőrzésénél, az állam által végrehajtott műszaki értékelés valós terjedelme legyen sokkal átfogóbb, mint az az előírás, amelyik megköveteli, vagy maga után vonja a jóváhagyást. A járató nemzetközi kereskedelmi légiszállítási feladatainak megkezdése előtt, az állam győződjön meg a tanúsítás során arról, hogy a járató megfelel a III. rész, II. alrész összes követelményének. 4.1.2 Egyes államok az „elfogadás” fogalmát hivatalos módszerként használják, amikor meg akarnak győződni arról, hogy az AOC hivatalos kibocsátását megelőzően, a járató tanúsításának összes kritikus elemét megvizsgálta az állam. Az előbbi fogalom használatával, ezek az államok érvényesítik azon előjogukat, hogy rendelkeznek a műszaki ellenőröknek a járatók üzemeltetési biztonságot befolyásoló politikájáról és eljárásairól szóló beszámolóival. Ezen elfogadást tükröző okmány tényleges kiadásával (feltételezve, hogy egy ilyen dokumentum kibocsátásra kerül) a tanúsítás végrehajtására kijelölt műszaki ellenőrt is meg lehet bízni. 4.1.3 Az „elfogadás”-i tevékenység egy meghatározott jóváhagyás kiadásához kapcsolódó kiegészítésnek tekinthető. Például, az üzemeltetési utasítás egy adott részét el lehet „fogadni” egy hivatalos okmány kiadásával, míg más részeit, mint például a légijármű-specifikus minimális felszerelési jegyzéket, egy önálló hivatalos okmány kiadásával „jóváhagyják”. 4.2 Megfelelőségi jelentés Egyes államok a megfelelőségi jelentést konkrét járatóra vonatkozó elfogadás okmányolására használják. Ez egy olyan, a járató által beterjesztett dokumentum, amelyben a járató az üzemeltetési vagy a karbantartási kézikönyv megfelelő részeire való hivatkozással azt részletezi, hogy miként fog megfelelni az állam összes alkalmazható követelményének. Ezt a fajta dokumentumot a Doc 8335, 3.3.2 e) része és a Légialkalmassági Kézikönyv (Doc 9760), I. kötet, 6.2.1 c) 4) része hivatkozza meg. A tanúsítás során az ilyen megfelelőségi jelentést aktívan kell alkalmazni és szükség szerint módosítani, a járató politikájában és eljárásaiban az állam igényei alapján végrehajtott változtatások bemutatása érdekében. Ezt követően a végleges megfelelőségi jelentést elhelyezik az állam tanúsítási nyilvántartásában, más egyéb tanúsítási jelentésekkel együtt. A megfelelőségi jelentés egy kiváló módszer annak bemutatására, hogy a járató tanúsítása az összes, alkalmazandó hatósági előírás szerint megfelelően lett végrehajtva. 4.3 Üzemeltetési és karbantartási kézikönyvek 4.3.1 Az üzemeltetési és a karbantartási kézikönyveket, valamint az összes további módosításukat terjesszék be az államnak (2.2.2.2, 6.1.1, 6.2.4, 6.3.2). Továbbá, az állam meghatározza ezen kézikönyvek minimális tartalmát (9.2, 9.3, 9.4 és H. Melléklet). Az állam műszaki kézikönyvében határozzák meg a járató kézikönyveinek (például, az üzemeltetési politika kézikönyve, üzemeltetési kézikönyv, utaskabin személyzet kézikönyve, útvonal ismertető és képzési kéziköny) értékelésre szolgáló adagját. Egyes államok hivatalos okmányt adnak ki az összes kézikönyv és minden további módosítás elfogadásáról. 4.3.2 Az állam műszaki értékelése, az előírt tartalom meglétének ellenőrzésén kívül, téren ki arra is, hogy a sajátosan jellemző politika és eljárások az elvárt eredményt hozzák-e. Például az üzemeltetési repülési tervre (H. Melléklet, 2.1.15) vonatkozó részletes leírás, az említett tervek tartalmára és megőrzésére vonatkozó 2.3 alfejezet előírásainak teljesítése érdekében, határozzon meg egy lépésenkénti kitöltési útmutatót. 4.3.3 A kipróbált iparági alkalmazásokat hivatkozás céljából, mint például a hajózó személyzetek és a szolgálatvezetők által ténylegesen kitöltött üzemeltetési repülési tervet (habár nem egy szabványosat), a tanúsítás során az állam műszaki felülvizsgálója elkérheti. A műszaki értékelés ezen részét az üzemeltetés tanúsításában gyakorlott ellenőr végezze. A kipróbált iparági gyakorlat értékelésének alkalmazásával kapcsolatos legfőbb megfontolás tárgyát képezi, hogy ez a módszer légijármű-specifikus, berendezésspecifikus, vagy korlátozottan állnak rendelkezésre olyan értékelő személyek, akik naprakész jogosítással rendelkeznek az értékelendő alkalmazás vonatkozásában.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes